Potters Rest Paternoster | LekkeSlaap
Potters Rest Paternoster bied gemaklike selfsorgverblyf in die skilderagtige dorpie, Paternoster. Dié dorpie is een van die oudste vissersdorpies aan die Weskus van Suid-Afrika. Daar is verblyf in 2 aparte eenhede en dis binne stapafstand van die strand af geleë .
Die woonstel op die boonste verdieping het slaapplek vir 2 gaste en die woonstel op die onderste verdieping het slaapplek vir 4 gaste. Dié 2 woonstelle kan ook gekombineer word as 1 woonstel wat slaapplek vir 6 gaste bied. Albei woonstelle het 'n kombuis, sitkamer en eetarea, en het toegang tot braaigeriewe. Die woonstelle het elkeen Wi-Fi en sekere DStv-kanale.
Nova Vida is een blok vanaf Pottersrest geleë. Dit is 'n solderwoonstel met 'n lieflike see-uitsig.
Geniet lekker doendinge soos wandelinge langs die strand, 'n pragtige sonsondergang, dolfyn- en walvis-kyk, kajak, vlieërbranderry, snorkel, skubaduik en perdry. Gaste kan ook in die Columbine Natuurreservaat gaan stap, of 1 van die vele plaaslike kunsgalerye besoek. Potters Rest is ongeveer 160 km vanaf Kaapstad.